
)>unt,  qui  medelam  chirurgicam  quavis  alia  tu- 
i orem  et  certiorem,  ideoque  reliqua  medicina 
cotiorem  esse  existiment.  Ouod  si  verum  esse 
! rgiamur,  iis  argumentis  nos  permoveri  fatemur, 
uiod  vitia,  id  medelae  genus  requirentia,  maxi- 
uam  partem  ob  oculos  cadant,  eamque  ob  cau- 
i m non  solum  rite  cognosci,  verum  etiam  me- 
kcaminibus  ipsis  attingi  queant.  Dignitatem 
enro  artis  chirurgicae  vix  quisquam  infitiabitur, 
ni,  quantae  calamitates  e partium  mutilationibus 
noriantur,  bene  perspexerit.  Equidem,  quum 
imper  huiusce  artis  studium  curae  cordique  mihi 
'set,  non  potui,  quin  materiem  ex  hac  disciplina 
sumtam,  maugurali  dissertatione  adornarem, 
.uud  infimum  locum  in  universa  chirurgia  ossium 
tacturae  sibi  vindicant,  quibus  curandis  iam  an- 
[ uissimi  artis  professores  instrumenta  quaedam 


adaptare  studuerunt-  Quo  maiora  autem  incre- 
menta medica  res  nostro  cepit  aevo,  eo  maior 
non  modo  instrumentorum  numerus,  6ed  eo 
aptior  quoque  eorum  indoles,  ut  formae  structu- 
raeque partium  singularum  responderet,  redde- 
batur. Descriptio  machinae,  ab  111*  Graefe  inven- 
tae, qua  curatio  maxillae  superioris  diffractae  per- 
ficitur, sane  non  supervacua  mihi  videtur,  quum, 
quod  per  experientiam  constat,  sanatio  illius  vitii 
idonea  difficilioribus  adnumeranda  sit.  Haec 
paucula  praefatus , opusculum  meum  Lectorum 
benevolentiae  commendo,  et  aequum  ab  iis  arbi- 
trium peto. 


§•  !• 

r ' 

Priusquam  ad  describendam  maxillae  superioris 
ftacturam  me  accingam,  non  alienum  existimo, 
descriptionem  huius  partis  anatomicam  succinctis 
verbis  exhibere. 

Ossa  maxillaria  superiora,  quum,  excepta 
maxilla  inferiori,  reliquis  faciei  ossibus  iuncta 
sint,  iisque  fulcrum  quasi  suppeditent,  faciei  ba- 
ein  constituunt,  et  ab  anatomis  in  corpus  et  qua- 
tuor  processus  distribuuntur, 

Maxilla  superior  per  corpus  suum  cum  parte 
perpendiculari  et  processu  nasali  atque  orbitali 
ossis  palati,  nec  non  cum  osse  lacrymali  et  la- 
mina papyracea  ossis  ethmoidei  coniungitur.  In- 
tra corpus  singulorum  ossium  maxillae  superioris 
sinus  quidam,  maxillaris  superior,  sive  antrum 
Highmori,  deprehenditur,  qui  continuatione  mem- 
branae Schneiderianae  investitur,  et  in  canalem 

medium  nasalem  sui  lateris  patescit.  Praeterea 
facies  superior,  seu  planum  orbitale,  maximam 
partem  orbitae  constituit.  A posteriori  huius  fa- 
ciei margine  canalis  infraorbitalis,  antrorsum 
discurrens,  et  in  foramen  infraorbitale  sese  insi- 
nuans, incipit,  in  quo  nervus,  arteria  et  vena 
infraorbitalis  collocata  est. 

Maxilla  superior  deinde  per  processum  nasa- 
lem cum  osse  frontis,  ossibus  nasi,  osse  lacry- 

mali,  cum  septo  ossis  ethmoidei,  et  concha  me- 

« 

dia  inferiorique  connectitur.  Hic  potissimum 
processus  cum  eo  alterius  lateris  nasi  ba- 
sin  efficit,  neque  minus  ad  affigendum  saCcum 
lacrymalem,  formandumque  canalem  lacrymalem 
plurimas  partes  confert. 

Processus  lugalis  seu  malaris  maxillae  supe- 
rioris superne  cum  osse  zygomatico  per  suturam 
conseritur. 

Utrumque  os  maxillae  superioris  antrorsum 
per  processum  alveolarem  sive  dentalem,  mediante 
sutura  inter  se,  posterius  vero  cum  processu 
pterygoideo  ossis  palati  committitur.  In  hoc  pro- 
cessu arciformi  alveoli  dentium  superiorum  deli- 
tescunt, quibus  iuga  alveolaria  circa  externam  su- 
perficiem conformantur.  Aetate  provectiori,  ubi 
dentes  exciderunt,  alveoli  obturantur,  quo  fit,  ut 
margo  obtusus,  masticando  sensim  imminutus  et 
laevigatus  nascatur, 

Per  processum  palatinum  ossa  maxillaria  su- 
periora inter  se  etiam  coniunguiltur,  ita  ut  mar- 
gines interni  coeant,  cristamque  forment,  qua 
vomer  excipitur. 


2. 

fractura  maxillae  superioris  oboritur  si  vio- 
lentia quaclam  dimidiatio  subitanea  continuitatis 
huius  ossis  efficitur. 

Fractura  vel  idiopathica,  vel  symptomatica  no- 
minari potest.  Illa  vel  ab  externa  iniuria  proficis- 
citur, et  externa  vocatur,  vel  actione  musculo- 
rum insolita  et  violenta  inducitur,  et  fractura  in- 
terna audit.  Symptomaticam  vero  fracturam  nun- 
cupare solemus,  si  morbis  praeviis,  verbi  causa 
cane,  os  ita  iam  destructum  est,  ut  exigua  tantum 
causa,  exempli  gratia  consueta  musculorum  actio, 
ad  perfringendum  requiratur.  Hoc  in  libello  non 
nisi  circa  fracturam  idiopathicam  externam  versa- 
bor, quum  fractura  interna,  si  qua  est,  eo  rarius 
'occurrat  necesse  sit,  quo  minus  musculi  ei  ad- 
haerentes satis  sint  validi,  ad  tantam  efficaciam 
texhibendam,  qua  os  maxillae  superioris,  ob  spon- 
giosam texturam  parum  fragile,  diffringi  queat. 
iFracturam  symptomaticam  propterea  praetermit- 
tendam esse  censeo,  quoniam  ad  descriptionem 
morborum,  fracturas  facientium,  pertinere  videtur. 

Alia  fracturarum  divisio  secundum  directio- 
nem fit,  qua  oa  diffractum  est:  nimirum  in  trans- 
versales, aut  longitudinales,  aut  obliquas,  aut 
comminutas  fracturas.  Maxillae  superioris  ratio 
et  structura  ea  est,  ut  ceteris  paribus  fractura 
transversa  praesertim  circa  processum  alveolarem, 
minus  saepe  circa  nasalem  processum  exoriri  pos- 
sit. Fractura  comminuta  potissimum  in  corpore 
huius  ossis  obvenit. 

Si  ossis  molem  consideramus,  fractura  vel 
penitus  eam  discutit,  et  completa  vocatur,  vel 
aliquam  tantum  eius  partem  permeat,  ideoque  in- 
completa dicitur.  In  maxilla  superiori  processus 
alveolaris  fere  solus  esse  videtur,  qui  fracturam 
completam  exhibere  soleat;  minus  processus  na- 
salis huic  vitio  obnoxius  est,  quippe  qui  situ  suo 
a laesionibus  tutus  praestatur,  quo  contingit,  ut 
fractura  eius  non  nisi  cum  simultanea  ossium 
' nasi  fractura  existat.  Corpus  maxillae  superioris 
plurimis  in  exemplis  non  nisi  ex  parte,  et  circa 
externam  quidem  lamellam  diffringitur»  Utraque 
ossis  lamella  interposito  antro  Highmori  satis  dis- 
tat, quapropter  vires  iniuriarum  illatarum  per 
hanc  lamellarum  distantiam  haud  mediocriter  la- 
befactantur, nec  facile  fractura  completa  corporis 
nasci  posse  videtur,  nisi  ictus  sclopetarius  illaba- 
tur, aut  plenaria  faciei  comminutio  incidat. 


Inter  haec  accidere  potest,  ut  tantummodo  al- 
terutrum maxillae  superioris  os,  idemque  uno  in 
loco  perfringatur,  quae  fractura  simplex  est.  Vel 
etiam  utrum  que  os  maxillare  diversis  frangitur 
Jocis,  quam  fracturam  compositam  nominari  con- 
stat. Complicata  denique  fractura  habetur,  quae 
cum  laesionibus  aliarum  partium,  ut  vasorum, 
nervorum  etc.  etc«,  vel  cum  haemorrhagiis,  cere- 
bri affectionibus  rei.  iuncta  est.  Fractura  maxil- 
lae superioris  proh  dolor!  semper  fere  complicata 
esse  solet,  et  rarissime  simplex  observatur;  etenim 
potentiae  fracturam  molientes  plerumque  tantae 
sunt,  ut  earum  efficacia  ad  partes  finitimas,  nomi- 
natiin  ad  cerebrum  extendatur,  quam  ob  rem 
commotio  cerebri  frequentissimis  huius  fracturae 
complicationibus  interponenda  est  i). 

§•  5- 

Diagnosis  fracturae  superioris  maxillae  in  uni- 
versum facilior  esse  consuevit.  Si  margo  alveo- 
laris est  infractus,  vitium  facile  ex  maiori  mobi- 
litate partis  dimidiatae  inter  tactum  (quae  saepius 
animadvertitur  si  verba  facit  aegrotus)  se  manife- 
stet necesse  est.  Ad  explorandum  vero  huius 


0 J-  G.  Bernatsu»  tiber  Vsrrenhungen  und  Beinbrncbe 
Pag.  398, 

fracturae  circuitum,  (quod  scitu  maxime  necessa- 
rium est,  quum  medela  secundum  haec  differat) 
disquisitio  circumspecta  saepiusque  repetita  expo- 
stulatur. Facillime  medicus,  explorationem  factu- 
rus decipitur,  si  aegrotus,  iam  aetate  provectus, 
singulis  caret  dentibus;  his  enim  fit,  ut,  si  obiter 
investiges,  terminus  fracturae  intra  spatium  illius 
interstitii,  quod  dentium  defectu  exhibetur,  posi- 
tus esse  videatur.  Prae  ceteris  hicce  error  eve- 
nit, si  totus  margo  alveolaris  diffractus,  nec  dislo- 
catio maioris  momenti  praesto  est.  Difficilius 
fractura  processus  nasalis  maxillae  superioris  dig- 
noscitur, quae,  uti  iam  diximus,  vix  sola,  sed  cum 
simultanea  ossium  nasi  fractura  exoritur.  Quod 
si  est,  disquisitio  circumspecta  digitis  instituta, 
vel  etiam  specillo  crassiori,  per  nares  intruso,  di- 
agnosi lucis  aliquid  affundet.  Praeterea  faciei 
forma  satis  mutata  apparet,  crepitusque  fragmen- 
torum ossis  profundius  animadvertitur,  quam  si 
fractura  simplex  ossium  nasi  incidit.  Maioris  au- 
tem difficultatis  est,  determinare,  quousque  frac- 
tura corporis  maxillae  superioris  extendatur,  an 
simplex,  an  composita,  num  completa , utrum 
incompleta  existat.  Etenim  partes  molliores  hoc- 
ce  os  investientes,  vel  ei  finitimae,  iam  per  se 
impedimentum  quoddam  offerunt,  quod  augeatur 
necesse  est,  si  medicus  post  inflammationis  introi- 
tum arcessitur.  Vestimentum  rarius  sinuum  ma- 

xillarium,  a tunica  Schneideriana  acceptum,  ex- 
plorationi haud  minores  obiicit  difficultates,  qua- 
propter omnibus  in  exemplis  simultanea  scrutatio 
vel  digito  auriculari,  vel  specillo  argenteo  crassio- 
ri per  nares  instituenda  est,  quippe  quae  nonnun- 
quam  huius  vitii  diagnosin  mirifice  sublevat*. 

S*  4* 

Causae  semper  violentiores  sint  necesse  est, 
quae  fracturam  maxillae  superioris  proferant* 
Plaga  valentior,  ictus,  vulnus  sclopetarium,  aut 
gladio  acceptum,  currus  super  faciem  actus,  nec 
non  lapsus,  quo  partibus  duris,  acutis,  prominen- 
tibus corpus  illiditur,  causis  occasionalibus  com- 
munissimis accensenda  sunt.  Fauchard  in  libro 
,,le  dentiste  Tom.  I.  “ nonnulla  recensuit  exempla, 
quibus  inhabili  et  incauta  dentium  evulsione  mar- 
go alveolaris  maxillae  superioris  eximium  in  mo- 
dum laedebatur.  Idem  in  capite  tricesimo  libri 
sui  exemplum  ab  Arnauld  et  Petit  observatura 
enarrat,  quo  accidit,  ut  inepta  encheiresi  odontia- 
tri  cuiusdam,  la  Roclie  dicti,  dens  caninus  in  an- 
trum Highmori  propelleretur,  gravesque  affectio- 
nes causaretur* 

$♦  5- 

Praesagium  vel  ex  indole  laesionis,  vel  ex 
complicationibus,  symptomatisque  adiectis  aesti- 


mandum  est.  Bonam  habere  licet  praedictionem, 
si  fractura  simplex  processus  asveolaris  sine  om- 
nibus cuiuscunque  generis  complicationibus  exis- 
tit.  Semper  vero,  etiamsi  simplex  sit  fractura, 
dentes  magis  minusve  affici  oportet,  quum  enim 
radix  eorum  non  nisi  lamella  ossea  tenuissima, 
quae  sinum  maxillarem  inferne  occludit,  obtegatur, 
facili  negotio  elucescit,  quam  prompte  antrum  illud 
patefieri,  et  in  eandem  affectionem  coniici  debe- 
at i).  Sinum  maxillarem  eo  gravius  affici,  mor- 
bosque secundarios  haud  leves  subsequi  oportet, 
si  corpus  maxillae  superioris  diffractum  est.  Cum 
hac  enim  fractura  ob  viciniam  ramorum  maiorum 
nervi  facialis,  qui  irritantur,  atrociora  symptoma- 
ta coniungi  solent,  cuiusmodi  sunt:  inflammatio, 
spasmi,  imo  adeo  trismus  2).  Tam  complicatio- 
nes enumeratae,  quam  vitia  antri  Higmori,  uti 
ulcerationes,  luxuriationes  tunicae  Schneiderianae, 
tumores,  polypi  etc:  quae  e numero  morborum 

secundariorum  esse  solent,  medico  imperant,  ut 
cautus  in  stabilienda  prognosi  cernatur.  Sin  vero 
processus  nasalis  fracturam  passus  est,  saepenu- 
mero  vehementiores  cerebri  affectiones,  verbi  cau» 


1)  J.  F.  Bottcher  Abhandlung  v.  d.  Khtn.  d.  Knochen 

' I 

Knorpel  d Sehnen.  1 Tli.  2 Abth.  $.  18 7*  pag.  >6. 

2)  J.  D.  Metzger  Handbucli  der  Clmurgie  pag.  361. 

sa  commotio  eius,  extravasatio  sanguinis,  rei:  ac- 
cedunt, quibus  aegroti  haud  raro  trucidantur*  In- 
terdum etiam,  licet  optima  administretur  curatio, 
nasus  magis  minusve  planus  ac  deturpatus,  respi- 
ratio praegravata,  ob  angustiores  narium  meatus, 
serino  hebes,  ulcera  membranae  pituitariae,  caries, 
ozaena  narium,  olfactus  inagis  minusve  labefacta- 
tus, et  obstructio  canalis  lacrymalis  ex  hoc  fonte 
nata,  resident  3). 

!>fi  * , * 1 */•«. 

§•  . 6. 

Ad  curam  praestandam  tribus  satisfaciendum 
est  indicationibus : 

1)  Repositio  ossium  fractorum  molienda» 

2)  Retentio  eorum  curanda. 

3)  Curatio  complicationum,  si  quae  sunt, 
aut  idonea  earum  medela  administran- 
da est. 

Quod  ad  primam  medendi  indicationem  per- 
tinet, non  certis  limitibus  agendi  ratio  circumfini- 
in  potest,  quippe  quae  ad  genus  et  indolem  frac- 
turae, nec  non  ad  dislocationem  inde  exortam  se- 
conformat. 

Ubi  processus  alveolaris  fractus,  imo  ex  parte 


0 J.  F.  Henckels  Abhandlungen  y.  d.  Beinbruchen 
und  Verrenkungen.  Cap.  II.  pag.  64. 


simul  cum  dentibus  introrsum  propulsus  est,  (quod 
quidem  saepissime  evenit,  praesertim  si  violen- 
tia validissima  parti  inferebatur),  pollice  et  indice 
manus  dextrae  in  os  demissis  pars  cum  observati- 
one necessaria  in  situm  normalem  redigenda  est. 
Dentes  qui  vel  percussi  sunt,  vel  adeo  labant, 

v 

non  eximendi,  sed  potius  cauta  manu  in  alveolos 
suos  reprimendi,  et  filamenti  ope  dentibus  finiti- 
mis alligandi  sunt,  quippe  qui,  experientia  teste, 
semper  fere  pristinam  recuperant  firmitatem.  Sin 
fractura  processum  nasalem  laesit,  repositio  ossi- 
um non  solum  digitis,  sed  etiam  specillo  valido, 
linteolis  involuto,  atque  per  nares  intruso  tentan- 
da  est.  Fractura  corporis  maxillae  superioris  per- 
inde ac  vulnus  curanda  esu 

Altera  etiam  indicatio  expetit,  ut  medela  ad 
locum  fracturae  diversum  accommodetur.  Quum 
fractura  corporis  maxillae,  uti  ante  posuimus,  ad 
instar  vulneris  cuiuslibet  tractanda  sit,  huius  rei 
expositionem  hic  praetermitto.  Quando  processus 
nasalis  fracturam  expertus  est,  nunquam  non,  ut 
ex  superioribus  patet,  ossa  nasi  insimul  laeduntur, 
quam  ob  rem  hoc  etiam  in  exemplo  eadem  me- 
dendi ratio,  sed  ob  complicationem  diligentior  et 
cautior,  convenit*  Quae  quum  ita  sint,  ad  curi* 
tionem  fracturae  processus  alveolaris  describen- 
dam gradum  facio. 

Qui  si  ex  parte  tantum  fractus  est,  et  dentes 
finitimi  neque  gravius  percussi,  neque  labefactati 
sunt,  retentio  ossium  rite  et  circumspecte  reposi- 
torum, commodissime  et  tutissime  eum  in  mo- 
dum perficitur,  ut  ope  fili  argentei  tenuis  at- 
que flexilis  dentes,  ossi  diffracto  inhaerentes, 
cum  vicinis  exacte  colligemur,  quod  filum,  ri- 
te applicatum,  usque  ad  plenariam  partium  frac- 
tarum coalitionem  remanere  potest  ac  debet.  Ap- 
plicatio quidem  et  firmatio  huius  filamenti  aliquan- 
tum difficultatis  habet,  praesertim  si  fractura  in 
posteriori  loco  est,  verumtamen  id  commodi  prae- 
stat, ut  omnibus  aliis  agendi  rationibus  palmam 
praeripiat.  Primum  enim  fragmina  ossis  firmius 
et  stabilius  committuntur,  quam  fascia  applicata, 
cuius  usus  is  esse  dicitur,  ut  oris  obturatione  ma- 
milla inferior  versus  superiorem  prematur,  et  hic 
contineatur.  Deinde  aegroto  multum  levaminis 
suppeditatur,  qui,  licet  victu  minus  solido  quam 
.fluido  utendum  sit,  facilius  tamen  nutrimenta  reci- 
jpere  potest,  quam  si  utraque  maxilla  colligetur. 
IDenique  medicus  faciliori  negotio  laesionis  indo- 
llem  per  intervalla  explorare  potest,  siquidem 
fhaecce  medendi  methodus  rarissime  novam  admit- 
ttit  dislocationem,  quae,  si  alia  administratur  ratio, 
difficillime  cavetur, 

Haec  methodus  facile  Sufficit , ei  fractura 
processus  alveolaris  particularis  est,  sin  totus  mar- 

go  utriusque  ossis  maxillae  diffractus,  imo  intror- 
sum propulsus  est,  haec  curatio  non  solum  parum 
satisfacit,  sed  ne  adhiberi  quidem  potest,  quum 
loca  desint,  quae  munimentum  recipiant,  Iam 
igitur  disquirendum  est,  quonam  modo  retentio 
fragmentorum  ossis  tutissime  et  commodissime 
praestari  queat  et  debeat.  — 

Caliisen  i)  ligaturam  spleniis  madidis,  et 
fascia  quatuor  capitibus  conspicua , praestari  iubet, 
quibus  motum  maxillae  praepediri  asserit.  Boett- 
clier  2)  ligationem  ita  instruendam  esse  censet, 
ut  ossa  disrupta  intus  se  recipere  nequeant,  quod 
quomodo  faciendum  sit,  haud  tradit. 

Bernstein  3)  ne  ossa,  inquit,  introrsum  rece- 
dant, ligatura  levius  adstringenda,  praeterea  autem 
motus  maxillae  atque  oris  fascia  peculiari  prohi- 
bendus est. 

Nutritio  aegroti  alimentis  fluidis,  clysmatisque 
reficientibus  molienda  est. 

Quam  parum  haec  methodus  sufficiat,  facile 
intelligitur,  medicus  enim  tranquillitati  aegroto- 


1)  Hernici  Caliisen  principia  systematis  chirurgia* 
etc.  pag.  6^7. 

2)  Bottcher  1.  c. 

3)  Bernstein  1.  c.  p,  399. 

runi  fidere  debet,  cui  illi  non  sehiper,  praetertim 
si  infantuli  sunt,  indulgere  consueverunt.  Imo 
aegroti  ipsi,  si  optime  sibi  consulere  cupiant, 
hoc  incommodum  raro  effugiunt,  siquidem  levis- 
simo oris  motu,  uti  sermone,  aut  deglutitione 
ciborum  fluidorum,  ossa  diffracta  facillime  didu- 
cuntur* Hanc  ob  rem  illa  maxillarum  constrictio 
aegrotis  multum  molestiae  infert. 

Bottcher  i)  mentionem  facit  exempli,  ab 
Henckel  observati  et  enarrati,  quo  quidem  proces* 
sus  dentalis  rota  curriculi,  super  faciem  transmis- 
si, diffractus,  et  intus  retrusus  fuit.  Reposito  os- 
se dentibus  filum  circumdabatur,  et  emplastris  ad- 
haesivis extrinsecus  firmabatur.  Eventus  laenssi- 
simus  contigit.  In  scriptis  ab  Henckel  editis  fru- 
stra hoc  exemplum  indagavi. 

Haec  medendi  ratio  multo  quidem  aptior  vi- 
detur, attamen  munimentum  eiusque  efficacia  ni- 
imis  ambigua  sunt;  emplastrum  enim  atque  filum 
ffacile  cedunt,  novamque  dislocationem  patiuntur* 
lPorro  munimentum  modo  descriptum  neutiquam 
ssatis  sufficit  ad  submovenda  incommoda,  quae 
masticatione  etc.  oriuntur.  Proinde  viam  quasi  no- 
bis praemonstrat,  quam  persequi  oporteat,  ut 
i:erta  contingat  sanatio. 


l)  Bottcher  1,  c. 

Os  scilicet  diffractum  maxillae  superiori  for- 
tius apprimendum,  pressuque  ad  exteriorem  par* 
tem  levius  moderato,  discessus  fragminis  ossei 
praepediendus  est*  Compressio  illa  simul  eam 
firmitatem  ossibus  fractis  impertiat  necesse  est,  ut 
aegrotus,  salva  laesione,  deglulire  et  verba  facere 
possit. 

Omnibus  his  desideriis  machina  illa  simpli- 
cissima, ab  111.  Graefe  hunc  ad  scopum  inventa, 
respondet.  Quantopere  hoc  instrumentum  indi- 
cationibus satisfaciat,  fractura  huius  generis  me- 
moratu digna  testatur,  quam  infra  paulo  prolixius 
adumbrabo. 


Descriptio  machinae. 


Haecce  machina  e parte  capitulari  horizontali, 
duabusque  trabeculis  perpendicularibus  uncinatis 
constat* 

Pars  capitularis  arcum  exhibet,  pollicem,  et 
quod  excurrit,  latum,  e ferro  molliori  confectum, 
in  posteriori  latere  non  clausum.  Maximam  fle- 
xilitatem  habeat  necesse  est,  ut  unicuique  aegroto 
possit  adapta -partiumque  affectarum  pressus  vitari, 


ri,  fli  loca  quaedam  huius  laminae  extrorsum 
urgeantur.  Arcus  iste  corio  molli  investitur,  et 
ut  pressus  caveatur,  pilis  equinis  rite  munitur. 
Munimento  inservit  lorum  exiguum,  involucro 
coriaceo  adnexum,  nec  non  fibula,  averso  lateri 
affixa.  Ad  parte  manteriorem,  ossi  frontis  insiden- 
tem, vaginae  duae  annulares,  aliquantum  distan- 
tes, conspiciuntur,  quae  ad  recipiendas  trabeculas, 
paulo  infra  describendas,  inserviunt,  quibus  fir- 
mandis praeterea  trochlea  quaedam  adiecta  est. 
Vaginae  istae  cuspidis  trochlearis  ope  ita  arcui  an- 
nectuntur, ut  facile  versus  omnia  latera  possint 
agitari.  Nunquam  arcui  immobiles  inhaerere  de- 
bent; siquidem  diversa  trabecularum  directio,  qua 
subinde  opus  est,  iis  gubernatur. 

Trabeculae  uncinatae  etiam  de  molli  ferro 
parantur,  ut  chirurgus  hanc  illamve  curvaturam, 
passim  necessariam,  iis  indere  possit.  Extremitas 
earum  superior  teres  est,  exactissimeque  vagina- 
rum amplitudini  respondere  debet,  quo  promptius 
ah  iis  recipiatur.  Extremitates  inferiores  hamulum 
cum  duobus  anfractibus  repraesentant.  Anfractus 
anterior,  idemque  minor,  ad  recipiendum  margi- 
nem alveolarem  destinatus  est,  posterior  vero,  at- 
que maior,  cavere  studet,  ne  labium  superius  con- 
tundatur. Probe  dispiciendum  est,  ut  segmentum, 
labii  superioris  receptioni  dicatum,  satis  amplum 
«it,  quum,  si  contrarium  est,  labium  versus  den- 

tes  urgeatur,  inflammatio  et  excoriatio  efficiatur 
aegrotusque  machinae  usum  haud  sustineat. 


Machinae  applicatio. 


Machinam  si  applicare  paramus,  linteum  con- 
volutum, ut  quaevis  tegumentorum  capitis  natu- 
ralium iniuria  vitetur,  fronti  circumdatur,  iisque 
factis  arcus  instrumenti  apponitur,  fibulaeque  ope 
ita  munitur,  ut  vaginae  supra  dictae  anteriorem 
partem,  fibula  vero  posteriorem  teneat.  Tum  re- 
positio marginis  alveolaris  diffracti  legitime  insti- 
tuitur, eaque  peracta,  trabecularum  extremitates 
teretes  vaginis  inseruntur,  et  tum  adstringuntur. 
Ne  dentes  diuturniori  machinae  usu  labefactentur, 
multum  expedit,  si  loco,  cui  admittitur  uncus, 
lamina  metallica,  linteolis  strata,  (quae  optima 
ex  argento  fit),  superiniiciatur.  Laminae  istae  a 
professore  Kluge  eiusque  patre  Rutenik  excogita- 
tae sunt,  earumque  descriptio  fusior  in  dissertati- 
one inaugurali  Friderici  Branco  „tle  maxillae  in- 
ferioris fractura44  prostat.  Hamuli  rite  collocati. 


(optimum  est,  si  in  singulis  oris  angulis  disponan- 
tur) aequabiliter  sursum  trahuntur , donec  margo 
alveolaris  disruptus  reliquae  superioris  maxillae 
parti  satis  firmiter  sit  appressus,  quo  lacto  illi 
trochleis  supra  expositis  stabiliuntur. 

Machinam  rite  commodeque  applicatam  esse, 
ex  eo  patet,  quod  medicus  utramque  trabeculam 
firmiter  haerentem  sentit,  easque  contrectare  pot- 
est, quin  aegroto  dolores  moveantur*  Sine  de- 
trimento aliquo  aegrotus  cibos  potusque  capit,  et 
verba  facit;  ipsa  etiam  machina  vel  parum  vel  ni- 
hil molestiae  infert,  quae  ex  ligaturis  aliis  maxi- 
me timenda  est. 

Superest,  ut  proprie  quaedam  de  tertia  indi- 
catione subiiciam,  quum  vero  longius  a meta 
praefixa  discedere  me  oporteret,  si  singulas  com- 
plicationes, diversamque  earum  medelam  expone- 
rem, haec  missa  facere  malo;  ceteroquin  unusquis- 
que facili  intelligit  negotio,  hancce  rem  ad  com- 
munia pertinere  praecepta,  quae  chirurgia  exhibere 
solet* 


. 

Historia  morbi. 


Joannes  Schneider,  Berolinensis,  pecudum 
saginator,  quinquaginta  quinque  annorum,  die 
vicesimo  primo  mensis  Januarii  a.  c.  quum  sese 
inebriasset,  de  curru  foenis  onusto  ita  decidit,  ut 
ab  anteriori  vehiculi  parte  delapsus,  non  solum 
equorum  ungulis,  verum  etiam  rota  super  corpu3 
acta  vulneraretur.  Chirurgi  arcessiti  pro  despe- 
rato aegrotum  habuerunt,  eumqne  instituto  cli- 
nico chirurgico-oplithalmiatrico  universitatis  Bero- 
linensis demandaverunt. 

E conscientiae  defectu,  quo  aeger  protinus 
post  casum  adversum  tenebatur,  cum  evidentia 
ratiocinari  licuit,  cerebri  commotionem  esse  fac- 
tam. Praeter  copiosam  haemorrhagiam  e naribus, 
ore  et  auribus,  haec  per  explorationem  invenie- 
bantur : 

Os  frontis  infra  dextrum  tuber  frontale  ita 
diffractum  erat,  ut  lamella  exterior  duos  pollices 
supra  marginem  orbitalem,  versus  externum  latus, 
in  plura  frustula  comminuta  esset.  In  lamina 
interiori,  specilli  ope  fissura  ossis  manifesta  inda- 
gabatur. Arcus  supraorbitalis  haud  mediocriter 
affectus  et  quasi  contusus  reperiebatur,  partes 
mo-lliores  ab  osse  frontis  distractae  apparebant,  et 

et  quum  palpebrae  simul  vitiatae  essent,  de  oculo 
ipso  post  primam  explorationem  nihil  certi  poterat 
promulgari.  Ossa  narium  in  plures  particulas 
fissa,  cutisque  iis  inducta  violata  erat.  Processus 
alveolaris  maxillae  superioris  ab  uno  latere  ad 
alterum  transversim  diffractus,  et  cientes  introrsum 

protrusi  fuerunt.  Haec  fractura  primo  aegroti 

* * 
intuitu  sese  manifestabat,  etenim  sermo  levissi- 
mus et  deglutitio  motum  ossium  fractorum  efficie- 
bant. Circa  utrumque  labium  ac  mentum  plu- 
res observabantur  laesiones ; praeterea  fractura 
comminuta  brachii  sinistri  offerebatur* 

Facta  vulnerum  perpurgatione,  ad  eorum 
deligationem  perventum  est.  Assulae  ab  ossibus 
refractae  vulsellae  ope  eximebantur,  maiora  autem 
ossium  fragmina,  cum  vicinis  partibus  adhuc 
cohaerentia,  in  sedem  suam  locumque  naturalem 
reprimebantur,  tum  vulnera  quam  exactissime 
linteo  carpto  in  aquam  tepidam  demerso  ligaban- 
tur* Fracta  nasi  ossa  tubulis  elasticis,  linamento 
involutis,  ac  cerato  saturni  illitis,  (ne  tunica 
Schneideriana  irritaretur)  dein  vero  per  nares  in- 
tromissis, continebantur*  Fractura  brachii  sinistri 
sesundum  artis  praecepta  curabatur.  Singularem 
interlm  metum  fractura  maxillae  superioris  fecit, 
quum  agendi  rationes,  quibus  huic  vitio  occurri 
solet,  eo  minus  chirurgi  desideriis  satisfaciant, 
quo  magis  diversa  faciei  vulnera  admovendis  li« 


gaturis  obsistunt.  111.  Graefe  huic  vitio  per  ma- 
chinam illam  supra  descriptam  occurrere  studuit, 
quae  ita  in  usum  vocabatur,  ut  dextra  arcus  pars, 
quae  loco  frontis  vulnerato  insidebat,  extrorsum 
incurvaretur,  ne  partes  conquassatae  pressu  infe- 
starentur, Ceteroquin  methodus  derivans  ita  ad- 
hibebatur, ut  aegro  potio  laxativa  inderetur,  clys- 
mata  incitantia  applicarentur,  caputque  fomentis 
frigidis  imbueretur. 

Postridie  eius  diei  aegrotus  multo  melius 
habere  videbatur,  etenim  alvus  aliquoties  profun- 
debatur, mens  aliquanto  minus  lababat,  pulsus- 
que, pridie  minimus  frequentissimusque,  paulo 
attollebatur. 

Die  vicesimo  tertio  eiusdem  mensis  mens 
fere  in  totum  redierat,  aegerque  ad  quaestiones 
propositas  respondit,  licet  cogitationes  adhuc  tur- 
batae apparerent.  Pulsus  fortior  evaserat,  mino- 
remque  ostendit  frequentiam. 

Die  vicesimo  quinto  mensis  Ianuarii  conscien- 
tia integritatem  suam  recuperaverat,  verum  tamen 
febris  inflammatoria  aegrotum  ita  subegerat,  ut 
affectio  cerebri  inflammatoria  immineret,  quam 
ob  rem  duodecim  sanguinis  unciae  e vena 
detrahebantur,  reliqua  autem  medicamina  conti- 
nuabantur. Licet  machina  omnibus  desideriis  re- 
sponderet,  lintea  tamen  arcui  subdita  pulvillum 
non  satis  mollem  exhibebant,  aegrotumque  dolo- 

re  torqueri  patiebantur,  quam  ob  rem  pulvinar 
plenius  subiiciebatur , et  machina  sine  difficultate 
quadam  ab  aegroto  sustinebatur. 

Valetudo  hominis  in  dies  ita  reficiebatur,  ut 
die  decimo  quarto  mensis  Februarii  maxilla  dif- 
fracta nasique  ossa  pristinam  firmitatem  recepis- 
sent, et  brachium  nonnisi  sinistrum,  frontisque 
vulnus  medici  cura  indigerent.  Quum  aegrotus 
domum  redire  cuperet,  die  decimo  octavo  Febru- 
arii ex  instituto  clinico  dimissus,  domique  suae 
ad  plenariam  usque  sanationem  curatus  est. 

Admirationem  eximia  reproductio  in  corpore 
iam  annis  provectiori  meretur,  etenim  intra  exi- 
guum temporis  intervallum  vulnera  illa  satis 
magna  consanuerunt,  quin  facies  insigniter  detur- 
paretur. Os  frontis  denudatum  vegeta  granula- 
tione obtegebatur,  nec  nisi  exigua  arcus  super- 
ciliaris particula  per  naturam  abstrudebatur. 


Explicatio  tabulae 


i»  Arcua. 

2.  Trabeculae, 

5.  Lorum. 

a.  Vaginae  annulares. 

b.  Trochleae. 

c.  Extremitates  superiores  trabecularum* 

cL  Extremitates  inferiores  trabecularum. 

Curvatura  maior  ad  recipiendum  labium* 

Curvatura  minor  ad  recipiendum  margi- 
nem alveolarem. 


\ 

CURRICULUM  VITAE 


Ego,  Carolus  FricTericus  Guilelmus  Reiche, na* 
rus  sum  Stettini  Pommeraniae,  die  XXVIII*  men- 
sis Novembris  A.  MDCCXCVI,  patre  Ioanne  Ca- 
rolo,  matre  Dorothea,  e gente  StufFtiana*  Prima 
literarum  rudimenta  in  schola  urbis  patriae  hausi, 
quibus  instructus  Gymnasium  Stettinense  adii, 
ibique  scientiis  atque  linguis,  quae  viam  ad  studia 
acaderaica  praemunire  solent,  imbutus  sum. 

Annis  181$  — 15  Borus8orum  castra  ad 
Franco  - Galliam  secutus,  annique  spatio  prae- 
terlapso Berolinum  reversus,  atque  in  academiam 
medico- chirurgicam  militarem  receptus  sum. 

Quamdiu  studiorum  cursum  persecutus  sum, 
virorum  Illustrium  ad  cineres  usque  colendorum 
his  praelectionibus  interfui : 

111.  Link  de  botanicis,  111.  Rudolphi  et  Knape 
de  anatomicis,  nec  non  de  arte  funera  incidendi 


disserentes  audivi.  Physicen,  chemiam  et  phar- 
maciam  Cei.  Turte,  physiologiam,  materiam  me- 
dicam et  balneorum  indolem  Cei.  Osann;  patlio» 
logiam  generalem  et  specialem  Cei.  Fr.  Hufeland 
et  111*  Horn,  therapiam  tum  generalem,  tum 
specialem  111.  Chr.  W.  Hufeland,  Cei.  Fr.  Hufe- 
land et  Richter  me  docuenmt.  In  chirurgia  III. 
Graefe,  Cei.  Kluge  et  Mursinna,  et  111.  Ruat  du- 
ces mihi  exti terunt.  Artis  obstetritiae  praecepta 
Cei*  Kluge  et  Gener,  de  Siebold,  medicinam  fo- 
rensem 111.  Knape  mihi  tradiderunt.  * 

Exercitationibus  clinicis  tam  medicis,  quam 
chirurgicis  ab  III.  Berends,  Graefe,  Neumann, 
Rust  et  de  Siebold  eruditus  sum. 

Anno  MDCCCXX  cursum  anatomico  - chirur- 
gicum, nec  [non  clinico  - medicum  rite  absolvi, 
posteaque  examen  approbatorium  sustinui. 

His  superatis  apud  cohortem  vicesimani  Be- 
rolinensem,  quam  dicunt,  medici  militaris  vices 
egi» 

Tentamine  et  examine  rigoroso  coram  grati- 
oso medicorum  ordine  peractis,  defensaque  dis- 
sertatione, spero , fore  ut  summi  mihi  conferan- 
tur in  medicina  et  chirurgia  honores. 


THESES  DEFENDENDAE, 


. 

I. 

Nullum  pus  sine  inflammatione  antegressa» 

II. 

Carditidis  signa  tam  dubia  atque  ambigua  sunt, 
iut  ab  aliis  thoracis  inflammationibus  vix  discerni 
ipossit» 

' "o  ' 

III» 

Aneurysmatis  per  ligaturam  curatio  compres- 
sioni est  praeferenda. 


IV. 

Forcipis  usus  in  arte  obstetricia  non  nimium 
rrestringendus  est. 


